 Dhinaca kale, Guddoomiyuhu waxa uu ka hadlay dhibaatada sicir-bararka ee waddanka ka jirta, waxaannu bogaadiyey goaamada uu soo saaray Madaxweynuhu ee la doonayo inay xal u noqdaan sicir-bararka, Dhibaatada kale ee jirtaa waa sicir-bararka, Madaxweynuhuna xalay habeenkii Arbacada waxa uu soo saaray goaan uu si fiican ugu qeexay wixii arrintaas laga qabanayo, qaran ahaana waxa inagu waajib ah inaynu wareegtadaa Madaxweynaha dhammaanteen ku wada hawlgalno si aynu arrintaas xal ugu helno oo aan qabo xal aad looga baraan-degay inuu yahay oo dhinacyo badan taabanaya, waxaannan qabaa haddii aynu dhammaanteen taa wada taageernana in sicir-bararku hoos u dhaco oo shalay Salaasa iyo maantaba Arabaca isku mid maaha, taasina waxay u baahnayd tallaabo la qaado oo ay dawladdu dhiirranaan ku qaado, waxaan filayaa ganacsatadu inay u dhego nuglaan doonto ama ay raaci roonto habkaa xalka qaranka ah ee madaxweynuhu soo jeediyey oo danta qaranka waa loo wada simanyahay, ayuu yidhi Guddoomiye Muuse Biixi Cabdi. 